<classify> Rais John Magufuli ametangaza msamaha kwa wafungwa 4,477 kama sehemu ya maadhimisho miaka 57 ya Uhuru wa Tanzania.Ametangaza msamaha huo Ikulu jijini Dar es Salaam mchana wa leo, Ijumaa na kueleza kuwa kati ya wafungwa hao, 1,176 watatoka siku ya Uhuru Jumapili, Desemba 9.Ameongeza kuwa wafungwa watakaoachiwa huru ni pamoja na wagonjwa, wazee wa kuanzia miaka 70 na kuendelea, wafungwa walioingia gerezani wakiwa wajawazito, walioingia na watoto, pamoja na wafungwa wenye ulemavu wa mwili na akili.Nimeamua pia kwamba, wafungwa ambao tayari wamekwishatumikia robo ya vifungo vyao, wapunguziwe robo ya adhabu zao baada ya punguzo la kawaidala theluthi moja ya Sheria ya Magereza, alisema.Rais Magufuli pia ameeleza kuwa msamaha huu hautawahusu baadhi ya wafungwa ambao walikuhumiwa kunyongwa, kifungo cha maisha au kwa makosa ya dawa za kulevya, biashara za binadamu, makosa ya unyanganyi , na kukutwa na viungo vya binadamu.Mengine ni kupatikana na silaha, makosa ya shambulio la aibu, uhujumu uchumi, rushwa, ubadhirifu, ujangili na wafungwa waliowahi kupunguziwa kifungo.Tofauti na hilo, Rais Magufuli ametangaza siku hiyo ya maadhimisho ya Uhuru kuwa siku ya mapumziko huku akitoa wito kwa Watanzania kuutafakari uhuru wa nchi na kuuenzi.Mwaka huu sherehe hizohazitafanyika na fedha kiasi cha Sh bil 1 zilitengwa kuadhimisha sherehe hizo zitatunika kujenga hospitali jijini Dodoma itakayopewa jina la Uhuru.  <topic>: kitaifa 